151. löggjafarþing 2020–2021.

Þingskjal 1649 — 587. mál.

2. umræða.

Breytingartillaga

við frumvarp til laga um þjóðkirkjuna.

Frá Birgi Þórarinssyni.

2. mgr. 10. gr. orðist svo:

Biskup Íslands gegnir æðsta embætti þjóðkirkjunnar og fer með yfirstjórn hennar eftir því sem kirkjuþing mælir nánar fyrir um.

Greinargerð.

Biskupsembættið er elsta embætti á Íslandi sem haldist hefur frá upphafi.

Saga og hefðir eru dýrmætar eignir sérhvers samfélags, rétt eins og menning þess.Hug
takið embætti í kirkjunni hefur sérstaka merkingu sem byggist á guðfræði hennar. Almennt séð er hugtakið í kirkjulegu samhengi fyrst og fremst tengt þjónustu, ábyrgð, umsjón og forystu, rétt eins ogannars staðar þar sem það kemur fyrir og er að því leyti ótengt kirkjunni. Starf er aftur á móti fyrst og fremst framkvæmd verkefna sem aðrir fela starfsfólki að sinna.

Má því álykta að ákveðin grundvallarbreyting eigi að verða á hlutverki biskups kirkjunnar með því að fella niður hugtakið embætti biskups og breyta því í starf biskups eins og frum
varpið gerir ráð fyrir. Ætla má að ábyrgð biskups til andlegrar forystu í kirkjunni og um
sjónarskylda biskups gagnvart kenningu og siðum hennar hafi þá ekki lengur þann styrk sem biskupsembættið hefur haft í kirkjunni allt frá frumkirkjunni og í samhengi Íslands í meira en þúsund ár.

Með hliðsjón af framangreindu er því lagt til með breytingartillögu þessari að bæta við 2. mgr. 10. gr. frumvarpsins að biskup Íslands gegni æðsta embætti þjóðkirkjunnar.